Loe ja analüüsi eestikeelset uudisteksti ning loo sellest lühike, asjakohane pealkiri. Vasta ainult pealkirjaga, ära kirjuta midagi muud.
## Tekst:

Texases Forth Worthis alanud WTA finaalturniiri alustasid võiduga maailma esireket Iga Swiatek ja kuuendana asetatud Caroline Garcia (WTA 6.).
Swiatek sai alagrupi esimeses matšis 6:2, 6:3 jagu kaheksandana asetatud Daria Kasatkinast (WTA 8.) ning teenis ühtlasi 13. järjestikuse võidu esikümne vastase üle.

Swiatek läks mõlemas setis murde toel 3:0 juhtima. "Jäin mõlema seti algusega väga rahule. Sain agressiivselt mängida, kuigi kohati üritasin ka ettevaatlik olla. Tahtsin leida seda õiget tasakaalu ja usun, et sain sellega kenasti hakkama. Hea algus andis mulle enesekindlust ülejäänud mänguks," sõnas poolatar pärast matši.

Õhtu teises kohtumises kulus prantslannal Caroline Garcial tund ja 18 minutit, et alistada neljandana asetatud Coco Gauff (WTA 4.) 6:4, 6:3. "Oli hea matš, jäin igal hetkel positiivseks," kommenteeris Garcia. "Coco vastu on alati raske mängida, ta suudab väga paljusid asju teha. Minu jaoks oli väga oluline jääda rahulikuks ja keskenduda oma mängule."

Swiatek ja Garcia lähevad alagrupi teises voorus omavahel vastamisi.

Paarismängus avasid võiduarve Elise Mertens ja Veronika Kudermetova ning Anna Danilina ja Beatriz Haddad Maia. Mertens ja Kudermetova said 3:6, 6:1, 10:6 jagu Läti esireketist Jelena Ostapenkost ja ukrainlannast Ljudmila Kitšenokist. Danilina ja Haddad Maia olid 7:5, 6:0 parem teisena asetatud Gabriela Dabrowskist ja Giuliana Olmost.
## Pealkiri:

user
Swiatek ja Garcia alustasid WTA finaalturniiri võidukalt
assistant